Document ID: 31984R1097

ΚΑΝΟΝΙΣΜΟΣ (ΕΟΚ) αριθ. 1097/84 ΤΟΥ ΣΥΜΒΟΥΛΙΟΥ της 31ης Μαρτίου 1984 για την τροποποίηση του κανονισμού αριθ. 136/66/ΕΟΚ όσον αφορά την ενίσχυση στην παραγωγή ελαιολάδου
Ι
(Πράξεις για την ισχύ των οποίων απαιτείται δημοσίευση)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,
την πρόταση της Επιτροπής (1),
(1)ΕΕ αριθ. C 62 της 5.3.1984, σ. 14.
τη γνώμη του Ευρωπαϊκού Κοινοβουλίου (2),
(2)ΕΕ αριθ. C 104 της 16.4.1984, σ. 96.
τη γνώμη της Οικονομικής και Κοινωνικής Epitqop^r (3),
(3)Γνώμη που διατυπώθηκε στις 19 Μαρτίου 1984 (δεν έχει δημοσιευτεί ακόμα στην Επίσημη Εφημερίδα).
Εκτιμώντας:
ότι το άρθρο 5 του κανονισμού αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (4),όπως τροποποιήθηκε τελευταία από τον κανονισμό (ΕΟΚ) αριθ. 1413/82 (5), θέσπισε καθεστώς ενισχύσεως στην παραγωγή ελαιολάδου· ότι αυτή η ενίσχυση χορηγείται στους μη συνεταιριζόμενους ελαιοκαλλιεργητές ανάλογα με τον αριθμό και το δυναμικό παραγωγής των ελαιοδένδρων καθώς και τις αποδόσεις αυτών των ελαιοδένδρων, που καθορίζονται κατ’ αποκοπή, ενώ για τους ελαιοκαλλιεργητές που είναι μέλη οργανώσεως παραγωγών χορηγείται σε συνάρτηση με την ποσότητα ελαιολάδου που πράγματι παράγεται·
(4)ΕΕ αριθ. 172 της 30.9.1966, σ. 3025/66.
(5)ΕΕ αριθ. L 162 της 12.6.1982, σ. 6.
ότι η πείρα απέδειξε ότι ο πολύ υψηλός αριθμός των δικαιούχων και ο μεγάλος αριθμός των ειδικών ελέγχων που υπάρχουν για τη χορήγηση της ενισχύσεως στην παραγωγή ελαιολάδου επιβαρύνουν πολύ τις εργασίες ελέγχου για την πληρωμή αυτής της ενισχύσεως· ότι, κατά συνέπεια, για μία καλή διοικητική διαχείριση πρέπει να προβλεφθεί κατ’ αποκοπή μέθοδος για την πληρωμή της ενισχύσεως στην παραγωγή στους μικρούς παραγωγούς,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 5 του κανονισμού αριθ. 136/66/ΕΟΚ, η παράγραφος 2 αντικαθίσταται από το ακόλουθο κείμενο:
«2. Η ενίσχυση χορηγείται:
- στους ελαιοκαλλιεργητές, μέλη αναγνωρισμένης οργανώσεως παραγωγών κατ’ εφαρμογή του παρόντος κανονισμού, των οποίων η μέση παραγωγή για κάθε περίοδο εμπορίας είναι τουλάχιστον 100 χιλιόγραμμα ελαιολάδου, σε συνάρτηση με την ποσότητα ελαιολάδου που πράγματι παράγουν,
- στους άλλους ελαιοκαλλιεργητές, σε συνάρτηση με τον αριθμό και το δυναμικό της παραγωγής των ελαιοδένδρων τα οποία καλλιεργούν καθώς και με τις αποδόσεις αυτών των τελευταίων, που καθορίζονται κατ’ αποκοπή, και υπό την προϋπόθεση ότι οι παραγόμενες ελιές έχουν πράγματι συγκομισθεί.
Η ενίσχυση χορηγείται μόνο για τις εκτάσεις τις φυτευμένες με ελαιόδενδρα την 31η Οκτωβρίου 1978 και, στην Ελλάδα, την 1η Ιανουαρίου 1981.»
Άρθρο 2
Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Νοεμβρίου 1984.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαρτίου 1984.

Labels: 17
19
6